Public procurement notice: Contract Award Notice
Published: 2021-09-21
Buyer: Forsvarsministeriets Materiel- og Indkøbsstyrelse
Country: DK
Contract type: Supplies
Procedure: Open procedure
CPV classification: 34000000 | 34100000 | 34110000: Passenger cars | 34115000 | 34115200
Award criteria: Lowest price

Technical requirements: Denne bekendtgørelse omhandler indgåelse af en rammeaftale vedrørende anskaffelse af varevogne og minibusser til Forsvaret og Beredskabsstyrelsen, service og reparation af disse samt hente-bringeordning i den forbindelse. Varevognene skal anvendes til transport på Forsvarets etablissementer og mellem disse eller transport til andre af Forsvarets lokationer. Minibusser forventes anvendt til persontransport på eller mellem Forsvarets etablissementer og til andre af Forsvarets lokationer, for eksempel til møde- og øvelsesvirksomhed.  Minibusserne forventes anvendt lokalt og til transport mellem landsdelene og internationalt. Køretøjerne fordeler sig på etablissementer over hele landet. Opbygninger er et centralt element i rammeaftalen og en større andel af køretøjerne vil have indbygninger til specifikke opgaver. Rammeaftalen vil indeholde en forpligtelse til køb af en minimumsmængde svarende til 200 køretøjer i forskellige varianter.
Som beskrevet under pkt. II.1.4 vedrører kommende anskaffelser af medium og store varevogne samt minibusser til 7 og 8 personer er der tale om køretøjer til brug i hele Forsvarsministeriets koncern. Forsvaret og Beredskabsstyrelsen anvender en bred vifte af køretøjer, til en lang række opgaver. Varevogne bruges til transport, på etablissementer og mellem etablissementer og for en række operative opgaver. Der anvendes varevogne i mange varianter, eksempelvis som minibus, dobbeltkabine, ekstra lange og ekstra høje. Endvidere har en andel af køretøjsflåden forskellige grader af indbygninger som hylder, skabe, belysning, borde, arbejdsstationer, hundebure, radioer, ekstra strømforsyning, samt avanceret udstyr som SINE radioer, beredskabsudstyr, lyskastere og andet teknisk udstyr.
En andel af de leverede køretøjer, historisk 5 – 10 %, skal leveres med indbygninger til specielle formål. En indbygning består oftest af standard civile komponenter der leveres af Leverandøren som hylder, skabe og hundebure, men kan også indeholde udstyr leveret af FMI som radioer eller andet elektronisk udstyr. Standard civile komponenter til indbygning, anses for at være reservedele, som afregnes efter et specifikt tilbud som beskrevet i Aftalen, da de udgør en integreret del af Leverandørens leverance.
Medium varevogn bruges til transport af udstyr og gods på eller mellem etablissementer, eller andre lokationer. Nogle varevogne vil have indbygninger til specifikke opgaver. Medium varevogne skal kunne leveres i både enkelt- og dobbeltkabine, med lukket lastrum. Enkelte køretøjer kan være udstyret med ruf og åbent lad.
Stor varevogn bruges til transport af udstyr og gods på eller mellem etablissementer, eller andre lokationer. Nogle varevogne vil have indbygninger til specifikke opgaver. Store varevogne skal kunne leveres i både enkelt- og dobbeltkabine, med lukket lastrum, i opbygning med lift. Det forventes, at der primært indkøbes varianter med lukket lastrum eller i opbygning med lift.
Minibusser bruges til persontransport på eller mellem etablissementer og andre lokationer, for eksempel til mødevirksomhed og øvelser. Minibusserne bruges lokalt og til transport mellem landsdelene og internationalt.
1) Den første variant (minibus - persontransport) skal være en standard minibus, der kan transportere op til 8 personer, inkl. føreren, med en mindre mængde bagage. Denne variant bruges også i mindre omfang med opbygninger til VIP transport eller med arbejdsstationer, kommunikationsudstyr, 4x4 og forskellige andet udstyr i forhold til opgaveløsningen.
2) Den anden variant (minibus – operativt brug) er en minibus, der anvendes til at transportere personel til og fra øvelser, skydebaner eller andre opgaver, hvor personellet vil medbringe en vis mængde udstyr. Som udgangspunkt har denne variant 4x4, da der ofte køres i let terræn som sand/grusveje, mudder og græs. For at minibussen har tilstrækkelig kapacitet til denne vægt af udstyr, skal denne variant kun have 7 sæder, inkl. førersædet.
Denne variant skal endvidere have plads til et aflåst våbenskab / våbenholdere, da våben eller våbendele vil blive transporteret.
Der skal være service aftale på alle leverede køretøjer. Serviceaftalen skal indeholde de af originalproducenten fastsatte services. Som en del af serviceaftalen, skal leverandøren udføre reparationer på de leverede køretøjer, så længe serviceaftalen løber, inkl. hente – bringe ordning.
FMI vil gøre opmærksom på, at der afholdes informationsmøde den 20. september 2021 i tidsrummet 09:00-11:00. For tilmelding henvises til udbudsbetingelserne pkt. 4.2.
Rammeaftalen er ikke opdelt i delaftaler, da en opdeling af Aftalen vil medføre uforholdsmæssige omkostninger ved den efterfølgende kontraktadministration. Aftalen er indgået af FMI. Alle enheder under Forsvarsministeriet herunder alle divisioner af Forvaret i Danmark som er under Forsvarschefens kommando, er berettiget til at benytte Aftalen til indkøb på Aftalens vilkår og betingelser.
Vedrørende II.1.5):Rammeaftalens anslåede værdi er 800.000 -1.400.000 mio. DKK. Det anførte interval er begrundet i usikkerheden omkring rammeaftalens reelle værdi. Intervallets nedre grænse er således udtryk for for FMI´s mest kvalificerede skøn over rammeaftalens værdi på nuværende tidspunkt, mens intervallets øvre grænse udtrykker det forventede maksimale træk på rammeaftalen i dens løbetid.
Det er en forudsætning for deltagelse i udbudsproceduren, at der anvendes ESPD jf. udbudslovens § 148. FMI kræver at tilbudsgiver anvender ESPD som foreløbig dokumentation for, at tilbudsgiver ikke er omfattet af de i udbudslovens §§ 135 og 136 anførte udelukkelsesgrunde og tilbudsgiver opfylder de minimumskrav til egnethed, der er anført i § 140 jf. pkt. III.1.3.
Tilbudsgiver, og eventuelle deltagere i en sammenslutning af enheder og/eller støttende enheder, skal anvende den elektroniske version af ESPD, som er tilgængelig på ETHICS-webportalen. ESPD´et skal udfyldes og indgives via ETHICS-webportalen i overensstemmelse med de instrukser, der følger af ETHICS. ESPD´et skal være underskrevet af den støttende enhed. Det er ikke nødvendigt for tilbudsgiver at underskrive sit ESPD-dokument. Såfremt tilbudsgiver er en sammenslutning (konsortier), skal hver deltagers ESPD-dokument være underskrevet af den pågældende deltager. Det er ikke nødvendigt for den deltager, der indgiver tilbuddet, at underskrive sit ESPD-dokument.